Diari Oficial de la Generalitat Valenciana


Sumari del DOGV 9744, del 13-12-2023 (2023/12529)

RESOLUCIÓ de 29 de novembre de 2023, del conseller d'Educació, Universitats i Ocupació, per la qual es renova el nomenament de dos vocals del Consell Social de la Universitat Jaume I.
---------------------------------------------------------------------------------------------------------------------------------------------------------------------------------------

### Dades del document

Número de DOGV
:   9744

Data del DOGV
:   13-12-2023

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2023/12969


Data del document
:   29-11-2023

Organisme emissor
:   Conselleria d'Educació, Universitats i Ocupació

Tipus de document
:   Resolució

Descriptors 

:   * Conselleria d'Educació, Universitats i Ocupació
    * Consell Social d'Universitats
    * Universitat Jaume I

RESOLUCIÓ de 29 de novembre de 2023, del conseller d'Educació, Universitats i Ocupació, per la qual es renova el nomenament de dos vocals del Consell Social de la Universitat Jaume I. [2023/12513]  
La Llei orgànica 2/2023, de 22 de març, del sistema universitari, assigna a les comunitats autònomes la competència per a regular la composició i el funcionament del consell social, per a garantir la presència de persones proposades pels diferents sectors representatius de la vida econòmica, social i cultural de l'entorn, coneixedores de l'activitat i la dinàmica universitàries, així com l'absència de conflicte d'interessos amb la universitat.  
La Llei 2/2003, de 28 de gener, de consells socials de les universitats públiques valencianes, regula en l'article 5 la composició d'estos, i establix en l'apartat 4.j que dos vocals seran designats pel president o presidenta del consell social entre els membres pertanyents a entitats legalment constituïdes que representen els interessos professionals, econòmics, financers, culturals, educatius, artístics, científics, tècnics o d'antics estudiants, i que segons l'article 6 de la llei esmentada, seran nomenats per la persona que exercisca la titularitat de la conselleria competent en matèria d'universitats. Al seu torn, l'article 7 disposa que el mandat dels vocals del consell social que representen els interessos socials tindrà una duració de quatre anys, comptats des de publicar-se el nomenament en el Diari Oficial de la Generalitat Valenciana, i poden ser novament designats per un altre període igual consecutiu per una sola vegada. Els vocals que representen els interessos socials perdran esta condició per expiració del període de mandat, defunció o declaració d'incapacitat, renúncia, revocació per qui els va designar o apreciació per part del consell social de causa d'incompatibilitat. En estos casos, el mandat del nou membre designat tindrà una duració igual al temps que reste per complir al membre que substituïsca.  
  
En data 22 de novembre de 2023, el president del Consell Social de la Universitat Jaume I ha designat per a un altre mandat, per renovació, com a vocals del Consell Social de la Universitat Jaume I, en representació dels interessos socials, a Conrado Balaguer Escrig i Enrique Vidal Pérez, nomenats mitjançant l'Ordre 11/2019, de 14 de novembre, de la Conselleria d'Innovació, Universitats, Ciència i Societat Digital, per la qual es nomenen vocals del Consell Social de la Universitat Jaume I (DOGV 8687, 28.11.2019).  
Vist el que s'ha exposat, de conformitat amb el que es disposa en els articles 5, 6 i 7 de la Llei 2/2003, de 28 de gener, de consells socials de les universitats públiques valencianes, la proposta del director general d'Universitats, i en virtut de les competències atribuïdes pel Decret 136/2023, de 10 d'agost, del Consell, d'aprovació del Reglament orgànic i funcional de la Conselleria d'Educació, Universitats i Ocupació, resolc:  
  
Primer  
Nomenar Conrado Balaguer Escrig i Enrique Vidal Pérez com a vocals del Consell Social de la Universitat Jaume I, en representació dels interessos socials.  
  
Segon  
El mandat tindrà una duració de quatre anys des del nomenament.  
  
  
Tercer  
Esta resolució produirà efectes el mateix dia de publicar-se en el Diari Oficial de la Generalitat Valenciana.  
  
De conformitat amb el que establixen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, esta resolució, que posa fi a la via administrativa, podrà ser recorreguda potestativament en reposició o bé caldrà plantejar directament un recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició ha d'interposar-se davant del conseller d'Educació, Universitats i Ocupació en el termini d'un mes comptat des de l'endemà de publicar-se en el Diari Oficial de la Generalitat Valenciana.  
b) El recurs contenciós administratiu s'ha d'interposar davant del Tribunal Superior de Justícia de la Comunitat Valenciana en el termini de dos mesos comptats des de l'endemà de publicar-se en el Diari Oficial de la Generalitat Valenciana.  
  
València, 29 de novembre de 2023.- El conseller d'Educació, Universitats i Ocupació: José Antonio Rovira Jover.